paragraph_text: Elizabeth Olsen i Paul Bettany ponovo preuzimaju uloge kao Wanda Maximoff i Vision iz filmova. U rujnu 2018. godine Marvel Studios radio je na nekoliko televizijskih serija za Disney+, fokusirajući se na sekundarne likove iz MCU filmova kao što su Wanda i Vision. Schaeffer je odabran kao autor u siječnju 2019., a serija je najavljena u travnju iste godine. U kolovozu Shakman se pridružio projektu. Serija se predstavlja kao posveta američkim sitcomima, te Wanda i Vision žive u stvarnosti koja ih vodi kroz nekoliko desetljeća televizije. Snimanje je započelo u Atlanti u Georgi u studenom 2019., ali je prekinuto u ožujku 2020. zbog pandemije bolesti COVID-19. Proizvodnja je nastavljena u Los Angelesu u rujnu 2020., a završila u studenom.